
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2950 

21 Νοεμβρίου 2013 


ΑΠΟΦΑΣΕΙ Σ 

Αριθμι. Υ4α/39231/13 

Τροποποίηση-συμπλήρωση του εσωτερικού κανονισμού 
λειτουργίας του Ωνασείου Καρδιοχειρουργικού Κέ¬ 
ντρου (Ω.Κ.Κ). 

Ο ΥΠΟΥΡΓΟΣ ΥΓΕΙΑΣ 

Έχοντας υπόψη: 

1. Τις διατάξεις των άρθρων 13 και 15 του Ν. 2012/1992 
{Κύρωση συμβάσεων μεταξύ του Ελληνικού δημοσίου 
και του ιδρύματος ΚΟΙΝΩΦΕΛΕΣ ΙΔΡΥΜΑ ΑΛΕΞΑΝΔΡΟΣ 
ΩΝΑΣΗΣ και την ίδρυση νομικού προσώπου ιδιωτικού 
δικαίου με την επωνυμία ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ 
ΚΕΝΤΡΟ} (ΦΕΚ 28/Α/27.2.1992). 

2. Τις διατάξεις της υπ’ αριθμ. 35130/739/2010 απόφαση 
του Υπουργού Οικονομικών περί αύξησης των χρηματι¬ 
κών ποσών του άρθρου 83 παρ.1 του Ν.2362/1995 για τη 
σύναψη δημοσίων συμβάσεων που αφορούν προμήθεια 
προϊόντων, παροχή υπηρεσιών ή εκτέλεση έργων. 

3. Την υπ’ αριθμ. Υ4α/127426 (ΦΕΚ 88\Β\2012) υπουργι¬ 
κή απόφαση Έγκρισης αναμόρφωσης του εσωτερικού 
κανονισμού λειτουργίας του ΩΝΑΣΕΙΟΥ ΚΑΡΔΙΟΧΕΙ¬ 
ΡΟΥΡΓΙΚΟΥ ΚΕΝΤΡΟΥ. 

4. Την απόφαση του Διοικητικού Συμβουλίου του Κέ¬ 
ντρου στην 483η Συνεδρίαση στις 22/3/2012. 

5. Το υπ’ αριθμ. πρωτ. 3755/23.1.2013 έγγραφο του Προ¬ 
έδρου του Δ/Σ του Κέντρου. 

6. Τα υπ’ αριθμ. 2326/29-3-2012 και 3988/24-5-2013 έγ¬ 
γραφα από το Ωνάσειο Καρδιοχειρουργικό Κέντρο (ΩΚΚ). 

7. Την υπ’ αριθμ. Υ4α/71720 (ΦΕΚ 1043/Β/2005) υπουρ¬ 
γική απόφαση Καθορισμού όρων και προϋποθέσεων 
λειτουργίας των Μονάδων Μεταμοσχεύσεων συμπαγών 
οργάνων, των Μονάδων Μεταμοσχεύσεων Μυελού των 
Οστών και διαδικασία χορήγησης και ανάκλησης άδειας 
λειτουργίας αυτών. 

8. Την υπ’ αριθμ. Υ4α/23981/5.3.2004 υπουργική απόφα¬ 
ση χορήγησης άδειας σκοπιμότητας Μεταμοσχεύσεων 
στο Ω.Κ.Κ. 

9. Την υπ’ αριθμ. Υ4α/οικ.96439 (ΦΕΚ 1503/Β/2009) 
υπουργική απόφαση Χορήγησης άδειας λειτουργίας 
σε Μονάδα Μεταμόσχευσης Καρδιάς - Πνευμόνων στο 
«ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ». 


10. Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα» που κυρώθηκε 
με το άρθρο πρώτο του Π.Δ/τος 63/2005 (ΦΕΚ 98/Α'). 

11. Το γεγονός ότι από τις διατάξεις της παρούσας 
απόφασης δεν προκαλείται επιπλέον δαπάνη σε βάρος 
του κρατικού προϋπολογισμού. 

12. Η υπ’ αριθμ. Υ4α/46708 ΦΕΚ 1811/Β/11 απόφαση με 
θέμα «Μερική ανάκληση άδειας λειτουργίας Μονάδας 
Μεταμόσχευσης του ΩΚΚ». 

13. Η υπ’ αριθμ. Υ4α/127426/11/19-1-2012 (ΦΕΚ 88/Β/2012) 
απόφαση «Έγκριση αναμόρφωσης εσωτερικού κανονι¬ 
σμού λειτουργίας του Ωνάσειου Καρδιοχειρουργικού 
Κέντρου (Ω.Κ.Κ.)», αποφασίζουμε: 

Τροποποιούμε την υπ’ αριθμ. Υ4α/127426/11/19-1-2012 
(ΦΕΚ 88/Β/2012) απόφαση με θέμα «Εγκριση αναμόρφω¬ 
σης εσωτερικού κανονισμού λειτουργίας του Ωνάσειου 
Καρδιοχειρουργικού Κέντρου (Ω.Κ.Κ.)», κατ’ άρθρο, ως 
ακολούθως: 

Το Αρθρο 5 αντικαθίσταται ως εξής: 

ΑΡΘΡΟ 5 

Συντονιστική Επιτροπή 

1. Στο Κέντρο λειτουργεί Συντονιστική Επιτροπή (ΣΈ.) 
αποτελούμενη από: (α) τον Γενικό Διευθυντή, ως Πρόε¬ 
δρο, (β) τον Διευθυντή της Ιατρικής Υπηρεσίας, (γ) τον 
Διευθυντή της Νοσηλευτικής Υπηρεσίας, (δ) τον Διευ¬ 
θυντή της Διοικητικής - Οικονομικής - Πληροφορικής 
Υπηρεσίας, (ε) τον Διευθυντή της Τεχνικής Υπηρεσίας 
και (ζ) δύο εκπροσώπους εργαζομένων (ενός (1) από το 
Σωματείο Εργαζομένων και ενός 91) από την Επιστημο- 
νικήΈνωση Ιατρικού Προσωπικού που εκλέγεται από το 
σύνολο του Τακτικού Προσωπικού με ψηφοφορία που 
διοργανώνεται από τη Διοικητική Υπηρεσία. 

2. Έργο της ΣΈ. είναι η υποβολή προτάσεων σχετικά 
με τις μεθόδους και τα μέσα για την εκπλήρωση των 
στόχων του Ω.Κ.Κ. και τη διαρκή βελτίωση των παρε¬ 
χόμενων υπηρεσιών. 

Η παρ. 4 του Αρθρου 6 αντικαθίσταται ως εξής: 

ΑΡΘΡΟ 6 

Επιστημονική Επιτροπή 

4. Στο πλαίσιο της Ε.Ε. συνιστώνται και λειτουργούν οι 
ακόλουθες Ομάδες Εργασίας: «Θνητότητας-Επιπλοκών», 
«Επειγόντων Περιστατικών», «Φαρμάκων & Φαρμακο- 
επαγρύπνησης». 

Κατά τα λοιπά το Άρθρο παραμένει ως έχει 

Η παρ. 2 του Άρθρου 7 αντικαθίσταται ως εξής: 

ΑΡΘΡΟ 7 

Επιτροπή Ηθικής και Δεοντολογίας 

2. Μέλη της Επιτροπής είναι: Τρεις (3) Ιατροί διαφορε¬ 
τικών ειδικοτήτων, ο Νομικός Σύμβουλος, ο Διευθυντής 
της Νοσηλευτικής Υπηρεσίας, ο Πρόεδρος της Επιτρο¬ 
πής Ελέγχου - Ποιότητας και ένας εκπρόσωπος του 
Συλλόγου Ασθενών του Κέντρου, εφόσον υφίσταται, που 
επιλέγεται με Απόφαση του Διοικητικού Συμβουλίου. Οι 
εκ των μελών της Επιτροπής Ιατροί εκλέγονται από το 
σύνολο του Τακτικού Ιατρικού Προσωπικού κατά την 
ψηφοφορία για την ανάδειξη της Επιστημονικής Επι¬ 
τροπής. Η Ε.Η.Δ. συγκροτείται σε σώμα κατά την πρώτη 
συνεδρίασή της και ως Πρόεδρος εκλέγεται ένας εκ 
των Ιατρών μελών της. 

Κατά τα λοιπά το Αρθρο παραμένει ως έχει 

Η παρ. 1 του Αρθρου 9 αντικαθίσταται ως εξής: 

ΑΡΘΡΟ 9 

Επιτροπή Ελέγχου Λοιμώξεων 

1. Η Επιτροπή Ελέγχου Λοιμώξεων αποτελείται από 
τον αρχαιότερο Διευθυντή των Τμημάτων Εντατικής 
Θεραπείας ως Πρόεδρο, έναν Διευθυντή των Κεντρικών 
Εργαστηρίων, τον Διευθυντή της Νοσηλευτικής Υπη¬ 
ρεσίας, τον Διευθυντή της Διοικητικής - Οικονομικής 
- Πληροφορικής Υπηρεσίας, τον Διευθυντή της Τεχνι¬ 
κής Υπηρεσίας, τον Προϊστάμενο Ελέγχου Λοιμώξεων, 
Ιατρό Λοιμωξιολόγο, τον Προϊστάμενο του Τμήματος 
Φαρμακείου και Ιατρό Εργασίας. 

Κατά τα λοιπά το Αρθρο παραμένει ως έχει 

Το Αρθρο 10 αντικαθίσταται ως εξής: 

ΑΡΘΡΟ 10 

Επιτροπή Ιατρικής των Μεταγγίσεων 

1. Στο Κέντρο λειτουργεί Νοσοκομειακή Επιτροπή Ια¬ 
τρικής των Μεταγγίσεων, η οποία αποτελείται από έξι 
(6) μέλη: τον Συντονιστή Διευθυντή ή Διευθυντή Τμή¬ 
ματος Αιμοδοσίας/ Κλινικής Αιματολογίας/ Πήξης-Αιμό- 
στασης ως Πρόεδρο, τον Διευθυντή της Νοσηλευτικής 
Υπηρεσίας, έναν (1) Ιατρό - Αναισθησιολόγο, έναν (1) 
Ιατρό - Καρδιοχειρουργό, έναν (1) Ιατρό - Καρδιολόγο 
και τον Προϊστάμενο του Τμήματος Φαρμακείου. 

Το Αρθρο 11 αντικαθίσταται ως εξής: 

ΑΡΘΡΟ 11 

Επιτροπή Εσωτερικού Ελέγχου 

Η Επιτροπή Εσωτερικού Ελέγχου αποτελείται από δύο 
(2) μέλη του ΔΣ, πλέον του εσωτερικού ελεγκτή του 
άρθρου 25 του Ν.4025/11, συνεργάζεται με το Τμήμα Λο¬ 
γιστηρίου ασθενών της Υποδιεύθυνσης Οικονομικού και 
είναι αρμόδια για: (α) την τήρηση των προβλεπόμενων 
διαδικασιών, όπως ορίζονται από τον παρόντα Εσωτε¬ 
ρικό Κανονισμό, τους Κανονισμούς και τις διαδικασίες 
(ΚΑΔ) του Κέντρου και τις αποφάσεις του Διοικητικού 
Συμβουλίου, β) την κατάρτιση τακτικών και εκτάκτων 
εκθέσεων ελέγχου, καθώς και σχετικών εισηγήσεων για 
τη βελτίωση των προβλεπόμενων διαδικασιών, που υπο¬ 
βάλλονται στον Πρόεδρο του Διοικητικού Συμβουλίου. 

Το Αρθρο 12 αντικαθίσταται ως εξής: 


ΑΡΘΡΟ 12 

Επιτροπές Προαγωγών Ιατρικής και Νοσηλευτικής 
Υπηρεσίας 

Ια. Η Επιτροπή Προαγωγών Ιατρικής Υπηρεσίας απο- 
τελείται από επτά (7) μέλη: τον Διευθυντή της Ιατρικής 
Υπηρεσίας, ως Πρόεδρο, τον Πρόεδρο της Επιστημονι¬ 
κής Επιτροπής, τους τέσσερις (4) Διευθυντές Τομέων 
και τον εισηγούμενο την προαγωγή Διευθυντή Ιατρό. 

Ιβ.Έργο της Επιτροπής είναι η αξιολόγηση των προτει- 
νόμενων προς προαγωγή μελών του Τακτικού Ιατρικού 
Προσωπικού, σύμφωνα με τα κριτήρια που αναφέρονται 
στο Πλαίσιο Λειτουργίας της Ιατρικής Υπηρεσίας, όπως 
αυτές ορίζονται στο άρθρο 17 του παρόντος κανονισμού. 

2α. Η Επιτροπή Προαγωγών Νοσηλευτικής Υπηρεσί¬ 
ας αποτελείται από πέντε (5) μέλη: τον Διευθυντή της 
Νοσηλευτικής Υπηρεσίας, ως Πρόεδρο, έναν από τους 
Υποδιευθυντές της Νοσηλευτικής Υπηρεσίας αναλόγως 
του Νοσηλευτικού Τομέα στον οποίο ανήκει ο κρινόμε- 
νος και τρεις (3) Προϊσταμένους. 

2β.Έργο της Επιτροπής είναι η αξιολόγηση των προ- 
τεινόμενων προς προαγωγή νοσηλευτών, σύμφωνα με 
τα κριτήρια αξιολόγησης που ισχύουν στο Κέντρο, όπως 
ορίζονται στα άρθρα 24, 25 και 26 του παρόντος κα¬ 
νονισμού. 

Το Αρθρο 14 αντικαθίσταται ως εξής: 

ΑΡΘΡΟ 14 

Αυτοτελή Γραφεία και Προσωπικό 

Στο Κέντρο λειτουργούν τα ακόλουθα Αυτοτελή Γ ρα¬ 
φεία και Προσωπικό, τα οποία υπάγονται στον Πρόεδρο 
του Διοικητικού Συμβουλίου: 

(α) Γ ραφείο Διασφάλισης Ποιότητας - Δημοσίων Σχέ¬ 
σεων 

(β) Γ ραφείο Εκπαίδευσης - Βιβλιοθήκη 
(γ) Γ ραφείο Νομικού Συμβούλου 
(δ) Γ ραφείο Γ ραμματείας Διοικητικού Συμβουλίου και 
Προέδρου Δ.Σ. 

Στο Αρθρο 15 επέρχονται οι κάτωθι αλλαγές: 

- Στην παράγραφο 3 του Αρθρου 15 ο όρος «Νομικός 
Σύμβουλος» αντικαθίσταται από τον όρο «Γραφείο Νο¬ 
μικού Συμβούλου» 

- Στην παράγραφο 4 του Αρθρου 15 ο όρος «Γραμμα- 
τεία Διοικητικού Συμβουλίου και Προέδρου Δ.Σ» αντι¬ 
καθίσταται από τον όρο «Γραφείο Γραμματείας Διοι¬ 
κητικού Συμβουλίου και Προέδρου Δ.Σ». 

Κατά τα λοιπά το Αρθρο παραμένει ως έχει 
Στο άρθρο 17 «Αρμοδιότητες - Στελέχωση Ιατρικής 
Υπηρεσίας»το πρώτο εδάφιο της 2(α) παραγράφου, 
αντικαθίσταται ως εξής: 

«2. Η Ιατρική Υπηρεσία στελεχώνεται με: 

(α) Τακτικό Ιατρικό Προσωπικό (ΤΙΠ):ενενήντα τέσσερις 
(94) θέσεις. 

Κατά τα λοιπά το Αρθρο παραμένει ως έχει 
Στο Αρθρο 20 «Καρδιοχειρουργικός Τομέας» από τις 
παραγράφους 2.2 και 2.3 απαλείφεται η φράση «..και 
των ΑΔΙ..», και οι εν λόγω παράγραφοι αναδιατυπώνο¬ 
νται ως εξής: 

«2.2. Ο Προϊστάμενος Τομέα - Συντονιστής Διευθυ¬ 
ντής του Καρδιοχειρουργικού Τομέα είναι αποκλειστικά 
υπεύθυνος για την τήρηση των όρων και προϋποθέσεων 
της κείμενης νομοθεσία για την εύρυθμη λειτουργία 
τα Μονάδας. 

2.3. η Μονάδα Μεταμοσχεύσεων διευθύνεται και στε¬ 
λεχώνεται σύμφωνα με τους ισχύοντες κάθε φορά 
όρους και προϋποθέσεις λειτουργίας των Μονάδων 
Μεταμοσχεύσεων Καρδιάς ή Καρδιάς - Πνευμόνων. Οι 
οργανικές θέσεις των ανωτέρω συστήνονται στις οικεί¬ 
ες ανά Υπηρεσία και Τομέα διατάξεις. 

Κατά τα λοιπά το Άρθρου παραμένει ως έχει. 

Η παρ. 3(α) του Άρθρου 23 «Εργαστηριακός Τομέας» 
αντικαθίσταται όπως παρακάτω: 

«3. Ο Εργαστηριακός Τομέας στελεχώνεται με δεκα¬ 
τρείς (13) θέσεις, ως εξής: 

(α) Εργαστήριο Κεντρικών Εργαστηρίων 
Ιατρικοί Βιοπαθολόγοί: τρεις (3), ενιαίες για όλες τις 
ιεραρχικές βαθμίδες (Διευθυντή, Αναπληρωτή Διευθυ¬ 
ντή, Επιμελητή Α' και Επιμελητή Β') 

Κατά τα λοιπά το Άρθρο παραμένει ως έχει 
Στο Άρθρο 26 επέρχεται η κάτωθι αλλαγή: Στην πα¬ 
ράγραφο 2 προστίθεται εδάφιο 2.4: Προϊσταμένη Συ- 
ντονιστριών Μεταμοσχεύσεων. 

Κατά τα λοιπά το Άρθρο παραμένει ως έχει 
Στο Άρθρο 27 επέρχονται οι κάτωθι αλλαγές: 

Στην παρ. 1, η φράση «Διοικητική-Οικονομική-Πληρο- 
φορική Διεύθυνση» να αντικατασταθεί με τη φράση 
«Διοικητική-Οικονομική-Πληροφορική Υπηρεσία». 

Η «Υποδιεύθυνση Πληροφορικής» του εδαφίου (γ) της 
παρ. 3, μετονομάζεται σε «Υποδιεύθυνση Οργάνωσης 
και Πληροφορικής». Ομοίως όπου αναγράφεται ο όρος 
«Υποδιεύθυνση Πληροφορικής», μετονομάζεται στο ορθό 
«Υποδιεύθυνση Οργάνωσης και Πληροφορικής». 

Το τμήμα Ιατρικών Αρχείων της Υποδιεύθυνσης Δι¬ 
οικητικού του εδαφίου (α) της παρ. 3, μεταφέρεται και 
εντάσσεται ως τμήμα της Υποδιεύθυνσης Οργάνωσης 
και Πληροφορικής του εδαφίου (γ) της ιδίας παραγρά¬ 
φου. 

Στο εδάφιο β της παραγράφου γ) του Άρθρου 27 ο 
όρος «Γενικού Λογιστηρίου» αντικαθίσταται από τον 
όρο «Γενικής Λογιστικής». 

Κατά τα λοιπά το Άρθρο παραμένει ως έχει. 

Το άρθρο 28 «Στελέχωση Διοικητικής-Οικονομικής- 
Πληροφορικής Διεύθυνσης» αντικαθίσταται ως εξής: 

Άρθρο 28 

Στελέχωση Διοικητικής-Οικονομικής-Πληροφορικής 
Υπηρεσίας. 

Η Διοικητική-Οικονομική-Πληροφορική Υπηρεσία στε¬ 
λεχώνεται με εκατόν σαράντα οκτώ (148) θέσεις ενιαίες 
για όλα τα τμήματα κατά Υποδιεύθυνση ως εξής: 

α) Υποδιεύθυνση Διοικητικού: ογδόντα πέντε (85) θέ¬ 
σεις 

β) Υποδιεύθυνση Οικονομικού: πενήντα μία (51) θέσεις 
γ) Υποδιεύθυνση Οργάνωσης και Πληροφορικής: δώ¬ 
δεκα (12) θέσεις. 

Στο Άρθρο 29 επέρχονται οι κάτωθι αλλαγές: 

1. Απαλείφονται οι διπλές επαναλαμβανόμενες παρά¬ 
γραφοι: « Τον προγραμματισμό και την εκτέλεση των 
πάσης φύσεως προμηθειών», «Τη διενέργεια διαγωνι¬ 
σμών προμήθειας σύμφωνα με τον κανονισμό Προμη¬ 
θειών και την ισχύουσα Νομοθεσία», «Τη διενέργεια 
έρευνας αγοράς». 

2 . 

2 α . Οι αρμοδιότητες που καταγράφονται στο 15ο εδά¬ 
φιο της παρ. 2, «Την υποδοχή, καθοδήγηση, υποβοήθη¬ 


ση.κανόνες λειτουργίας του Ω.Κ.Κ.», εντάσσονται ως 

έχουν και αποτελούν εφεξής αρμοδιότητες της Υποδι¬ 
εύθυνσης Διοικητικού της παρ. 1. 

2 β . Στο τέλος της παρ. 2, προστίθενται οι κάτωθι αρ¬ 
μοδιότητες: 

Την κατά το νόμο έγκαιρη τήρηση όλης της προβλε- 
πόμενης τεκμηρίωσης και ελέγχων για τα οχήματα του 
Κέντρου (άδειες, τέλη κυκλοφορίας, τεχνικός έλεγχος 
οχημάτων, κ.λπ.). 

Την τήρηση ανά όχημα βιβλίου δαπανών στο οποίο 
αναγράφονται οι δαπάνες αναλωσίμων, καυσίμων, λα¬ 
διών, συντήρησης, κ.λπ. 

Τ ην τήρηση στατιστικών στοιχείων συχνότητας βλα¬ 
βών, επισκευών και συντηρήσεων των οχημάτων. 

Την τήρηση ημερολογίου ημερήσιας κίνησης οχη¬ 
μάτων για όλα τα οχήματα του Κέντρου, στο οποίο 
αναγράφονται οι χιλιομετρικές αποστάσεις και οι προ¬ 
ορισμοί και αιτιολογία κίνησης των οχημάτων. 

3. Στο τέλος της παρ. 3, προστίθενται οι κάτωθι αρ¬ 
μοδιότητες: 

Τα οργανωτικά θέματα του Κέντρου και ιδιαίτερα 
για την μελέτη οργανωτικών σχημάτων και μεθόδων 
και την διαμόρφωση προτάσεων για βελτιστοποιημένη, 
αποδοτικότερη και αποτελεσματικότερη οργάνωση των 
υπηρεσιών του Κέντρου. 

Την υποστήριξη της Ιατρικής Έρευνας μέσω επεξερ¬ 
γασίας και διάθεσης προς το ιατρικό προσωπικό του 
Κέντρου κατάλληλης στατιστικής πληροφόρησης. 

Την παρακολούθηση στατιστικών στοιχείων δραστη¬ 
ριότητας των Τμημάτων του Κέντρου, μέσω των Πλη¬ 
ροφοριακών Συστημάτων του Κέντρου, καθώς και την 
έκδοση των πεπραγμένων κάθε Τμήματος. 

Την εκπαίδευση χρηστών σε νέες τεχνολογίες και 
Πληροφορική. 

Την εκπόνηση στατιστικών μελετών και την υποστή¬ 
ριξη, από πλευράς στατιστικής, όλων των υπηρεσιών 
του Κέντρου. 

Κατά τα λοιπά το Άρθρο παραμένει ως έχει 

Στο Άρθρο 31 επέρχονται οι κάτωθι αλλαγές: 

1. Οι αρμοδιότητες που καταγράφονται στο (β) εδάφιο 

της παρ. 1, «Τον ποιοτικό έλεγχο.συμπεριλαμβανομέ- 

νης της ακτινοπροστασίας» εντάσσονται ως έχουν και 
αποτελούν εφεξής αρμοδιότητες και αντικείμενο των 
θέσεων Φυσικής Ιατρικής - Ακτινοφυσικής της Ιατρικής 
Υπηρεσίας του άρθρου 18 (παρ. 1). 

2. Στο τέλος της παρ. 3, προστίθενται οι κάτωθι αρ¬ 
μοδιότητες: 

(δ) Την τήρηση της τάξης και της ασφάλειας των 
νοσηλευόμενων ασθενών, των επισκεπτών και του προ¬ 
σωπικού, καθώς και την φύλαξη του κτιρίου και του 
πάσης φύσεως εξοπλισμού του. 

(ε) Την επιτήρηση του Κέντρου και των εγκαταστά¬ 
σεων τόσο μέσω περιπολιών όσο και μέσω του ηλε¬ 
κτρονικού συστήματος φύλαξης και επιτήρησης χώρων, 
καθώς και τη διαχείριση των σχετικών ηλεκτρονικών 
αρχείων καταγραφής. 

(στ) Την παροχή υποδείξεων και βοήθειας προς τους 
επισκέπτες του Κέντρου προκειμένου να προσανατο- 
λισθούν και συμμορφωθούν προς τους κανόνες επισκε¬ 
πτηρίου και κίνησης στις εγκαταστάσεις του Κέντρου.» 

καθώς και να τροποποιηθεί κατάλληλα η σχετική αρίθ¬ 
μηση της παραγράφου. 





42610 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το Αρθρο 43 «Πειθαρχική Δικαιοδοσία -Πειθαρχικά 
Παραπτώματα - Πειθαρχικές Ποινές», αντικαθίσταται 
ως ακολούθως: 

ΑΡΘΡΟ 43 

Πειθαρχική Δικαιοδοσία - Πειθαρχικά Παραπτώματα - 
Πειθαρχικές Ποινές 

1. Ορισμός 

Πειθαρχικό Παράπτωμα: Κάθε παράβαση, με πράξη 
ή παράλειψη υπηρεσιακού καθήκοντος, η οποία είναι 
δυνατόν να καταλογιστεί στον εργαζόμενο. 

Το υπηρεσιακό καθήκον προσδιορίζεται από τις υπο¬ 
χρεώσεις οι οποίες απορρέουν τόσο από τον παρόντα 
Κανονισμό, τις ατομικές συμβάσεις εργασίας, τις ισχύ- 
ουσες στο Κέντρο διαδικασίες, τις οδηγίες και εντολές 
της Διοίκησης, όσο και από τη φύση της υπηρεσίας και 
τη γενική διαγωγή την οποία πρέπει να επιδεικνύει ο 
εργαζόμενος. 

2. Πειθαρχικά παραπτώματα είναι: 

α) Η αδικαιολόγητη αποχή από την εκτέλεση υπηρεσι¬ 
ακών καθηκόντων ή μη συμμόρφωση σε εντολή ιεραρ- 
χικώς προϊσταμένου για εκτέλεση εργασίας, εν γένει 
πλημμελής ή μη έγκαιρη ή παρελκυστική τακτική κατά 
την εκτέλεση υπηρεσιακών καθηκόντων, η αδικαιολό¬ 
γητη απουσία και η μη τήρηση του ισχύοντος ωραρίου. 

β) Η ενασχόληση κατά τη διάρκεια εργασίας με αλ- 
λότρια έργα, όπως ιδίως περιήγηση στο διαδίκτυο, σε 
ιστοσελίδες κοινωνικής δικτύωσης ή εν γένει σε δικτυ- 
ακούς τόπους μη σχετιζόμενους με το αντικείμενο της 
εργασίας. 

γ) Η ψευδής επίκληση ασθένειας, 
δ) Η παράλειψη άσκησης υπηρεσιακού ελέγχου και 
επίβλεψης, προκειμένου για κατέχοντες θέσεις ευθύνης, 
η οποία μπορεί να δημιουργήσει ζημιά ή διατάραξη της 
υπηρεσιακής τάξης, καθώς και η από πρόθεση ή από 
αμέλεια σύνταξη μη αντικειμενικής έκθεσης από τον 
εκάστοτε προϊστάμενο για το προσωπικό του. 

ε) Η μη προσήκουσα ή απρεπής, ανάρμοστη ή εριστι¬ 
κή συμπεριφορά προς το υπόλοιπο προσωπικό ή τους 
συναλλασσόμενους με το Κέντρο. 

στ) Απρεπής ή μη προσήκουσα συμπεριφορά προς 
ασθενείς και τους οικείους τους, η αδικαιολόγητη μη 
εξυπηρέτησή τους, ως και η μη έγκαιρη διεκπεραίωση 
των υποθέσεών τους. 

ζ) Κάπνισμα, κατανάλωση οινοπνευματωδών ποτών ή 
άλλων ουσιών στους χώρους του Κέντρου. 

η) Πράξη ή παράλειψη που επέφερε ή ήταν δυνατόν 
να επιφέρει ζημία(υλική ή ηθική) στο Κέντρο. 

θ) Η φθορά ή βλάβη των περιουσιακών στοιχείων 
του Κέντρου εξαιτίας ασυνήθιστης ή κακής χρήσης ή 
αμέλεια για τη φύλαξη και συντήρησή τους ή η χρησι¬ 
μοποίησή τους για σκοπούς μη συναρτώμενους με τα 
συμφέροντα του Κέντρου. 

ι) Αναληθής βεβαίωση/δήλωση ή παράλειψη δήλωσης 
προς την Υπηρεσία σχετικά με την ύπαρξη προσόντων, 
σχέσεων ή καταστάσεων που απαιτούνται για την κα¬ 
τάρτιση του μητρώου του προσωπικού ή σχετικά με την 
μεταβολή της υπηρεσιακής ή οικογενειακής κατάστασης 
που σχετίζεται με πάσης φύσεως επιδόματα εκ των 
οποίων προκύπτει οικονομική επιβάρυνση του Κέντρου. 

ια) Κατάχρηση εξουσίας ή υπηρεσιακής εμπιστοσύνης, 
παρενόχληση εργαζομένων από προϊστάμενο ή παρε¬ 
νόχληση εργαζόμενου από εργαζόμενο. 


ιβ) Αρνηση υποβολής σε ιατρική εξέταση που επιβάλ¬ 
λεται για την διαπίστωση επικαλούμενης ασθένειας ή 
για την προάσπιση εύλογων συμφερόντων του Κέντρου. 

ιγ) Η παραβίαση των κανόνων της ιατρικής και νοση¬ 
λευτικής δεοντολογίας προκειμένου για γιατρούς και 
νοσηλευτές αντίστοιχα. 

ιδ) Η άρνηση παροχής πληροφόρησης σε τρίτους και 
τις αρχές 

ιε) Η άμεση ή έμμεση μέσω τρίτου (φυσικού ή νομι¬ 
κού) προσώπου συμμετοχή σε δημοπρασία/προκήρυξη/ 
διαγωνισμό προμήθειας/μίσθωσης αγαθών ή υπηρεσιών 
που διενεργεί το ΩΚΚ με την επιφύλαξη της περίπτω¬ 
σης 3γ. 

ιστ) Η παράβαση της επιβαλλόμενης εχεμύθειας και 
εμπιστευτικότητας για γεγονότα ή πληροφορίες που 
έχουν σχέση με την εκτέλεση 
θ) Απόκτηση οικονομικού οφέλους ή ανταλλάγματος 
προς όφελος του ίδιου του εργαζόμενου ή τρίτου κατά 
την άσκηση των καθηκόντων του ή εξ αφορμής αυτών. 

κ) Αρνηση συμμετοχής σε Επιτροπές ή Ομάδες Εργα¬ 
σίας που λειτουργούν στο Κέντρο. 

κα) Η άσκηση κριτικής των πράξεων των οργάνων 
Διοίκησης του Κέντρου δημοσίως με σκόπιμη χρήση εν 
γνώσει προφανώς ανακριβών στοιχείων ή με χαρακτη¬ 
ριστικά απρεπείς εκφράσεις, συμπεριλαμβανομένης της 
δημοσίευσης προφανώς ψευδών πληροφοριών, αρνητι¬ 
κής και προσβλητικής κριτικής ή σχολίων σε ιστολογία 
στο διαδίκτυο. 

κβ) Η παράλειψη δίωξης ή τιμωρίας πειθαρχικού πα¬ 
ραπτώματος. 

κγ) Κάθε αδικαιολόγητη άρνηση προσέλευσης για 
εξέταση ή κατάθεση ενώπιον υπηρεσιακού οργάνου 
που διενεργεί διοικητική εξέταση. 

κδ) Η χρησιμοποίηση της υπαλληλικής ιδιότητας ή 
πληροφοριών τις οποίες κατέχει από την υπηρεσία 
του, για εξυπηρέτηση συμφερόντων του ίδιου ή τρίτων 
προσώπων. 

κε) Η παραβίαση του Ιατρικού Απόρρητου των ασθε¬ 
νών. 

3. Τα κάτωθι πειθαρχικά αδικήματα και ανεξαρτήτως 
των ποινικών και αστικών ευθυνών, επισύρουν την ποινή 
της οριστικής απόλυσης: 

Α. Απάτη στην Υπηρεσία ή απιστία σχετικά με τη δι¬ 
αχείριση εκ προθέσεως παράβαση των διατάξεων του 
Κώδικα Βιβλίων και Στοιχείων (Κ.Β.Σ.) και εν γένει της 
φορολογικής νομοθεσίας. 

Β. Δωροληψία από εργολάβους ή προμηθευτές ή 
ασθενείς του Κέντρου, ανεξαρτήτως από την άσκηση 
ποινικής αγωγής κατά του υπαλλήλου. 

Γ. Άμεση ή μέσω τρίτου προσώπου τέλεση οποιοσδή¬ 
ποτε πράξης ανταγωνιστικής προς τους σκοπούς, τις 
δραστηριότητες και τα οικονομικά εν γένει συμφέροντα 
του Κέντρου, όπως ιδίως. 

- Προκειμένου για Ιατρούς: Η παροχή ιατρικών υπηρε¬ 
σιών στην ημεδαπή ή αλλοδαπή με οποιαδήποτε μορφή, 
είοτε σε ιδιωτικό, είτε σε ιατρείο άλλου ιατρού, είτε σε 
ιατρικά κέντρα, ή σε νοσηλευτικά ιδρύματα του ιδιω¬ 
τικού τομέα, 

-Προκειμένου για το μη Ιατρικό ή απασχόληση καθ'οι- 
ονδήποτε μορφή σε άλλο εργοδότη χωρίς προηγούμενη 
άδεια του Διοικητικού Συμβουλίου του Κέντρου. 

Δ. Η συμμετοχή σε ή σε συνεργασία, επαγγελματι¬ 
κά με οποιονδήποτε τρόπο, με εταιρείες παραγωγής 
ή εμπορίας φαρμακευτικών προϊόντων ή υγειονομικού 
υλικού, ιατροτεχνολογικού εξοπλισμού εκτός αν πρό¬ 
κειται για συνεργασία αποκλειστικά για ερευνητικούς 
σκοπούς, μετά από έγκριση του Δ.Σ. του Κέντρου ή του 
Γενικού Διευθυντή. 

Ε. Η συμμετοχή στη διοίκηση ή διαχείριση σε προ¬ 
σωπικές εταιρείες Ο.Ε., Α,Ε.,Ε.Π.Ε., χωρίς προηγούμενη 
έγκριση του Δ.Σ. του Κέντρου. 

Στ. Κάθε ιδιαζόντως βαρεία και εκ προθέσεως παρά¬ 
βαση του υπηρεσιακού καθήκοντος. 

Ζ.. Η ηθική αυτουργία ή συνέργεια σε κάποια πειθαρ¬ 
χικά κολάσιμη πράξη ή παράλειψη αποτελεί πειθαρχικό 
αδίκημα, το οποίο μπορεί να επισύρει ποινή ίδια με 
εκείνη του αυτουργού. 

Με την ίδια ποινή τιμωρείται και όποιος γνωρίζει και 
δεν καταγγέλει αμέσως στους προϊστάμενους του κά¬ 
ποια πράξη από αυτές που αναφέρονται στην παρ.2 
του παρόντος. 

Η συστηματική ή κατ’ εξακολούθηση ή κατ’ επανά¬ 
ληψη διάπραξη κάποιου από τα παραπάνω αδικήματα 
θεωρείται ως επιβαρυντική αιτία για την επιμέτρηση 
της ποινής. 

4. Πειθαρχικά Όργανα- Πειθαρχική Δικαιοδοσία: 

Πειθαρχική δικαιοδοσία ασκούν το Διοικητικό Συμ¬ 
βούλιο για όλο το προσωπικό, ο Πρόεδρος του Δ.Σ. του 
Κέντρου για όλο το προσωπικό, ο Γενικός Διευθυντής 
για όλο το προσωπικό πλην του ιατρικού, οι Διευθυ¬ 
ντές για το προσωπικό της Διέυθυνσής τους και το 
Πειθαρχικό Συμβούλιο για όλο το προσωπικό. Η χωρίς 
καθυστέρηση δίωξη του πειθαρχικού παραπτώματος 
αποτελεί υποχρέωση των αρμόδιων πειθαρχικών οργά¬ 
νων, στα οποία ανήκει και η απόφαση για την επιβολή 
πειθαρχικών ποινών. 

α. Οι Διευθυντές έχουν το δικαίωμα της έγγραφης 
επίπληξης 

β. Ο Γενικός Διευθυντής και ο Πρόεδρος του Διοι¬ 
κητικού Συμβουλίου έχουν το δικαίωμα της έγγραφης 
επίπληξης και του προστίμου. 

γ. Το Πειθαρχικό Συμβούλιο λειτουργεί ως Πρωτοβάθ¬ 
μιο Συμβούλιο προκειμένου για την επιβολή της ποι¬ 
νής της προσωρινής απόλυσης και ως Δευτεροβάθμιο 
Συμβούλιο σε περίπτωση υποβολής έφεσης ή αντέφε- 
σης κατά πειθαρχικής απόφασης άλλου πειθαρχικού 
οργάνου. 

δ. Σε περίπτωση που το Πειθαρχικό Συμβούλιο, ο 
Γενικός Διευθυντής ή ο Πρόεδρος του Δ.Σ. κρίνει ότι 
πρέπει να υποβληθεί η ποινή της οριστικής απόλυσης 
παραπέμπει την υπόθεση στο Διοικητικό Συμβούλιο, ως 
μόνο αρμόδιο σύμφωνα με το Ν.2012/1992. 

ε. Το Διοικητικό Συμβούλιο λειτουργεί ως Δευτερο¬ 
βάθμιο Συμβούλιο σε περίπτωση προσβολής του Πρω¬ 
τοβάθμιου Πειθαρχικού Συμβουλίου. 

5. Πειθαρχικές Ποινές: 

(α) Προφορική Παρατήρηση. 

(β) Προφορική Επίπληξη. 

(γ) Έγγραφη Επίπληξη. 

(δ) Πρόστιμο, μέχρι ένα μηνιαίο μισθό. 

(ε) Προσωρινή Απόλυση, μέχρι δέκα (10) ημέρες, για 
κάθε ημερολογιακό έτος. 


5α. Η ποινή του προστίμου επιβάλλεται στις ακόλου¬ 
θες περιπτώσεις: 

1) Υποτροπή σε παράπτωμα για το οποίο έχει επιβλη¬ 
θεί η ποινή της επίπληξης, 2) αποδοχή οιασδήποτε υλι¬ 
κής εύνοιας, προερχόμενης από πρόσωπα των οποίων 
τις υποθέσεις διαχειρίζεται ή πρόκειται να διαχειρισθεί 
(ασθενείς, προμηθευτές ή εργολάβοι), 3) απασχόληση, 
χωρίς την έγκριση της Διοίκησης, σε άλλο εργοδότη, 
άσκηση επιχειρησιακής δραστηριότητας για ίδιο λογα¬ 
ριασμό ή συμμετοχή σε Διοικητικά Συμβούλια άλλων 
Νοσηλευτικών Ιδρυμάτων ή εταιρειών και σε επιχει¬ 
ρήσεις με όμοιο ή παρεμφερές αντικείμενο ή με αντι¬ 
κείμενο που σχετίζεται με την Υγεία, 4) λόγω ή έργω 
εξύβριση, σωματική βλάβη, επίθεση, φθορά ιδιοκτησίας, 
παρενόχληση εργαζομένου ή τρίτου (επισκέπτη ή νο¬ 
σηλευόμενου). 

Το ύψος του προστίμου καθορίζεται από το αρμόδιο 
πειθαρχικό όργανο κατά δίκαιη κρίση ανάλογα με τη 
βαρύτητα του παραπτώματος. 

5β. Η ποινή της προσωρινής απόλυσης επιβάλλεται 
σε περιπτώσεις υποτροπής σε πειθαρχικές παραβάσεις 
για τις οποίες ήδη επιβλήθηκε η ποινή του προστίμου. 

5γ. Για παραπτώματα που δεν κατονομάζονται ρητά, 
επιβάλλεται η ποινή που προβλέπεται για το κατά το 
μάλλον συγγενές παράπτωμα, κατά την κρίση του αρ¬ 
μόδιου για την επιβολή της ποινής πειθαρχικού οργάνου. 

6. Σύνθεση Πειθαρχικού Συμβουλίου 

Το Πειθαρχικό Συμβούλιο αποτελείται από: 

6.1 Τους Διευθυντές ή τους Προϊσταμένους των Τμη- 
μάτων των επί μέρους Υπηρεσιών του Κέντρου υπό την 
προεδρία (1) μέλους του Δ.Σ. οριζόμενο από το Δ.Σ., προ¬ 
κειμένου για παραπτώματα του μη ιατρικού προσωπικού. 

6.2. Τους Διευθυντές Ιατρικών Τομέων του Κέντρου 
υπό την προεδρία ενός (1) μέλους του Δ.Σ. οριζόμενο 
από το Δ.Σ. προκειμένου για παραπτώματα του ιατρικού 
προσωπικού. 

Το Πειθαρχικό Συμβούλιο επιλαμβάνεται σε πρώτο 
βαθμό κατά τα ανωτέρω εκτεθέντα κατόπιν παραπο¬ 
μπής από τον Πρόεδρο του Δ.Σ. ή τον Γ ενικό Διευθυντή. 

Στη συνεδρίαση του παραπάνω συμβουλίου, δύναται 
να παρευρίσκεται ύστερα από αίτηση του εγκαλουμένου 
και ενός εκπρόσωπος του συλλόγου εργαζομένων στον 
οποίο ανήκει ο εργαζόμενος, χωρίς δικαίωμα ψήφου. 

7. Συρροή αδικημάτων και ποινών 

7.1. Δεν επιτρέπεται δεύτερη δίωξη για το αυτό πει¬ 
θαρχικό αδίκημα. 

7.2. Μια μόνο ποινή επιβάλλεται για το αυτό πειθαρ¬ 
χικό αδίκημα, έστω και αν το αδίκημα αυτό περιέχει τα 
στοιχεία περισσοτέρων πειθαρχικών παραπτωμάτων. 

7.3. Σε περίπτωση που συνεκδικάζονται περισσότερα 
του ενός πειθαρχικά αδικήματα, επιβάλλεται μια ποινή 
κατά συγχώνευση. Κατά την επιμέτρηση της ποινής 
αυτής λαμβάνεται υπόψη η ένταση και η βαρύτητα όλων 
των αδικημάτων. 

8. Σχέση πειθαρχικής διαδικασίας και ποινικής δίκης 

8.1. Η πειθαρχική διαδικασία είναι ανεξάρτητη της 
ποινικής δίκης. 

8.2. Η ποινική δίκη δεν αναστέλλει την πειθαρχική δια¬ 
δικασία. Το πειθαρχικό όργανο όμως μπορεί με απόφα¬ 
σή του, η οποία είναι ελευθέρως ανακλητή να διατάξει 
την αναστολή της πειθαρχικής διαδικασίας. Αναστολή 
δεν επιτρέπεται σε περίπτωση που το πειθαρχικό αδί- 

κημα προκάλεσε δημόσιο σκάνδαλο ή έθιξε σοβαρά το 
κύρος του Κέντρου. 

8.3. Το πειθαρχικό όργανο δεσμεύεται από την κρί¬ 
ση που περιέχεται σε αμετάκλητη απόφαση ποινικού 
δικαστηρίου ή σε αμετάκλητο απαλλακτικό βούλευμα, 
ως προς την ύπαρξη ή μη πραγματικών περιστατικών 
που στοιχειοθετούν την αντικειμενική υπόσταση του 
πειθαρχικού αδικήματος. 

Δεν κωλύεται όμως το πειθαρχικό όργανο να εκδώσει 
απόφαση διαφορετική της ποινής. 

9. Πειθαρχική προδικασία-διαδικασία 

9.1 Η δίωξη των πειθαρχικών παραπτωμάτων αποτε- 
λέι καθήκον των πειθαρχικών οργάνων. Τα πειθαρχικά 
όργανα επιλαμβάνονται αυτεπαγγέλτως. 

9.2. Αν το πειθαρχικό αδίκημα, που διαπιστώθηκε από 
αρμόδιο πειθαρχικό προϊστάμενο, δεν απαιτεί περισσό¬ 
τερη έρευνα, η πειθαρχική διαδικασία αρχίζει με την 
απευθείας κλήση του υπαίτιου σε απολογία, σύμφωνα 
με τα οριζόμενα κατωτέρω. Διαφορετικά, καθώς και 
στην περίπτωση κατά την οποία ιεραρχικός προϊστά¬ 
μενος στην αντίληψη του οποίου υπέπεσε το αδίκημα 
δεν έχει πειθαρχική δικαιοδοσία, διενεργείται προκα¬ 
ταρκτική εξέταση ή διοικητική εξέταση. 

- Η προκαταρκτική εξέταση συνίσταται σε προκαταρ¬ 
κτική, άτυπη συλλογή και καταγραφή πληροφοριών και 
στοιχείων γύρω από το εικαζόμενο πειθαρχικό αδίκημα 
και τις συνθήκες κάτω από τις οποίες τελέστηκε. 

- Αν εκείνος που διενήργησε την προανάκριση δεν 
έχει πειθαρχική δικαιοδοσία, υποβάλλει ιεραρχικά τα 
στοιχεία που συγκέντρωσε, με σχετική αιτιολογημένη 
έκθεσή του, στον ιεραρχικά προϊστάμενό του, που έχει 
πειθαρχική δικαιοδοσία. 

Ο Προϊστάμενος που έχει πειθαρχική δικαιοδοσία ή 
αυτός στον οποίο υποβλήθηκε σύμφωνα με τα παρα¬ 
πάνω ο φάκελος, αν κρίνει ότι από τα στοιχεία που 
συγκεντρώθηκαν δεν υφίσταται περίπτωση πειθαρχικής 
δίωξης, την τερματίζει χωρίς κλήση του διωκόμενου 
σε απολογία, συντάσσοντας σχετική έκθεση την οποία 
υποβάλλει μαζί με το φάκελο που σχηματίστηκε στον 
Γενικό Διευθυντή, ο οποίος δεν κωλύεται να διενεργήσει 
νέα εξέταση. 

9.3. Σε περίπτωση που απαιτείται η πληρέστερη δι¬ 
άγνωση των πραγματικών περιστατικών, διενεργείται 
διοικητική εξέταση με εντολή του Προέδρου του Διοικη¬ 
τικού Συμβουλίου ή του Γ ενικού Διευθυντή. Με την ίδια 
απόφαση ορίζεται το όργανο που θα διενεργήσει την 
διοικητική εξέταση και τα μέσα που θα χρησιμοποιήσει 
(μάρτυρες, αυτοψία, έγγραφα, κ.λπ.). 

9.4 Ο ανώτερος πειθαρχικός προϊστάμενος έχει σε 
κάθε περίπτωση το δικαίωμα να ζητήσει την παραπομπή 
σε αυτόν της πειθαρχικής υπόθεσης, εφόσον δεν έχει 
ακόμη εκδοθεί πειθαρχική απόφαση. 

9.5. Αν ο πειθαρχικός προϊστάμενος κρίνει ότι το πα¬ 
ράπτωμα επισύρει ποινή ανώτερη από την ποινή την 
οποία μπορεί να επιβάλλει, παραπέμπει την υπόθεση 
αρμοδίως. 

10. Απολογία 

10.1 Οι πρωτόδικες πειθαρχικές αποφάσεις εκδίδο- 
νται μετά από κλήση του προσωπικού σε απολογία. 
Με την κλήση σε απολογία άρχεται η πειθαρχική δίω¬ 
ξη. Η μη υποβολή απολογίας, εφόσον η σχετική κλήση 
έχει επιδοθεί αποδεδειγμένα, δεν εμποδίζει την έκδοση 


απόφασης. Η εκπρόθεσμη απολογία μπορεί να ληφθεί 
υπόψη, εφόσον περιέλθει στον εγκαλούντα Πειθαρχικό 
Προϊστάμενο πριν την έκδοση της απόφασης. 

10.2. Η επανεξέταση του διωκόμενου στο στάδιο της 
διοικητικής εξέτασης δεν αναπληρώνει την κλήση σε 
απολογία. 

10.3. Η κλήση σε απολογία πρέπει να καθορίζει το 
αποδιδόμενο πειθαρχικό αδίκημα σε χρονική, τοπική 
και ιστορική συνάφεια και να τάσσει εύλογη προθεσμία 
για απολογία, η οποία δεν μπορεί να είναι μικρότερη 
των τριών (3) ημερών, 

Η προθεσμία για απολογία μπορεί να παραταθεί μια 
μόνον φορά και μέχρι το διπλάσιο της αρχικής προθε¬ 
σμίας, μετά από αιτιολογημένη έγγραφη αίτηση του 
διωκόμενου. 

10.4. Η κλήση σε απολογία επιδίδεται στον ίδιο προ¬ 
σωπικά τον εγκαλούμενο, στην υπηρεσία του ή στην 
διεύθυνση κατοικίας του, με απόδειξη παραλαβής. Σε 
περίπτωση άρνησης παραλαβής της εκείνος που την 
επιδίδει συντάσσει πράξη, με την οποία επιβεβαιώνεται 
η άρνηση. 

Η άρνηση παραλαβής της κλήσης σε απολογία συνι- 
στά πειθαρχική παράβαση, που ελέγχεται σύμφωνα με 
τις διατάξεις του παρόντος Κανονισμού. 

10.5. Η απολογία υποβάλλεται εγγράφως και η υπο¬ 
βολή της αποτελεί υπηρεσιακό καθήκον. Η απολογία 
κατατίθεται με απόδειξη στο όργανο το οποίο καλεί σε 
απολογία. Μπορεί όμως και να αποσταλεί ταχυδρομι¬ 
κούς με συστημένη επιστολή. Στην περίπτωση αυτή το 
εμπρόθεσμο ή μη της υποβολής της αποδεικνύεται από 
το χρόνο της ταχυδρόμησης. 

10.6. Με την απολογία του ο εγκαλούμενος έχει δι¬ 
καίωμα να ζητήσει εύλογη προθεσμία για να υποβάλει 
έγγραφα στοιχεία. Η παροχή της προθεσμίας και η 
διάρκειά της εναπόκειται στην κρίση του οργάνου που 
τον καλεί σε απολογία. 

10.7. Μετά την υποβολή της απολογίας ή στην πε¬ 
ρίπτωση που περάσει άπρακτη η προθεσμία που έχει 
ταχθεί, η πειθαρχική δίωξη τελειώνει με την έκδοση 
απόφασης. 

10.8. Μετά την κλήση σε απολογία, θα πρέπει να ακο¬ 
λουθήσει έκδοση απόφασης. Εαν δεν εκδοθεί απόφαση 
εντός πέντε (5) μηνών από την κλήση σε απολογία, η 
κλήση σε απολογία είναι άκυρη. 

11. Προδικασία επί πολυμελών δικαιοδοσιών 

11.1. Την πειθαρχική αγωγή ενώπιον του Πειθαρχικού 
Συμβουλίου εγείρει ο Γ ενικός Διευθυντής ή ο Πρόεδρος 
του Διοικητικού Συμβουλίου, αν κρίνει ότι το αδίκημα 
πρέπει να τιμωρηθεί με ποινή μεγαλύτερη της δικής 
του δικαιοδοσίας. 

11.2. Όταν εγερθεί πειθαρχική αγωγή αποκλείεται η 
ανάκλησή της. 

11.3 Στην πειθαρχική αγωγή πρέπει να ορίζονται τα 
πραγματικά περιστατικά τα οποία συνιστούν το διωκό¬ 
μενο αδίκημα, καθώς και τα υπάρχοντα στοιχεία ενοχής. 

11.4 Η πειθαρχική αγωγή κοινοποιείται στον εγκαλού- 
μενο. Με την κοινοποίηση άρχεται η πειθαρχική δια¬ 
δικασία. Ο εγκαλούμενος δικαιούται να λάβει γνώση 
του πειθαρχικού φακέλου πριν από τη συζήτηση της 
υπόθεσης. 

11.5 Μετά την έγερση της πειθαρχικής αγωγής ο Πρό¬ 
εδρος του Πειθαρχικού Συμβουλίου προσδιορίζει την 

ημέρα, την ώρα και τον τόπο της πειθαρχικής δίκης με 
πράξη του. Η πράξη αυτή κοινοποιείται με απόδειξη πα¬ 
ραλαβής, στο διωκόμενο τουλάχιστον πέντε (5) ημέρες 
πριν την πειθαρχική δίκη. 

Ο διωκόμενος δικαιούται μέσα σε τέσσερις (4) ημέρες 
από την κοινοποίηση σε αυτόν της πράξης που ορίζει 
τη δικάσιμο, να δηλώσει αν θα παραστεί στην εκδίκαση 
της υπόθεσής του και να προτείνει τυχόν μάρτυρες 
υπεράσπισής του ή να υποβάλλει εγγράφως υπόμνημα 
ή και τα δύο. 

Η παράσταση ή συμπαράσταση πληρεξουσίου απα¬ 
γορεύεται. 

11.6 Το Πειθαρχικό Συμβούλιο μπορεί να απαιτήσει την 
αυτοπρόσωπη ενώπιον του παράσταση του διωκόμενου, 
όπως και κάθε υπηρεσιακού παράγοντα. 

11.7 Η απόφαση πρέπει να στηρίζεται σε αποδεδειγμέ¬ 
να πραγματικά γεγονότα και όχι απλές υπόνοιες. Πρέπει 
επίσης να είναι αιτιολογημένη τόσο για τη διαπίστωση 
της ενοχής, όσο και για την επιβολή και την επιμέτρηση 
της ποινής. 

11.8 Κάθε πειθαρχική απόφαση εκδίδεται εγγράφως. 

11.9 Η πειθαρχική απόφαση υπογράφεται από τον Πρό¬ 
εδρο και το Γραμματέα του Πειθαρχικού Συμβουλίου. 
Επιδίδεται με απόδειξη παραλαβής σε εκείνον που κρί- 
θηκε και αντίγραφό της κοινοποιείται ιεραρχικά στην 
υπηρεσία του. 

11.10 Η πειθαρχική διαδικασία διέπεται από τις δια¬ 
τάξεις του παρόντος κανονισμού. Γενικές αρχές της 
πειθαρχικής διαδικασίας εφαρμόζονται στο μέτρο που 
δεν αντιβαίνουν στον παρόντα Κανονισμό. 

11.11 Οι προηγούμενες παράγραφοι εφαρμόζονται ανα¬ 
λογικούς προκειμένου περί εφέσεων κατά αποφάσεων 
των μονομελών πειθαρχικών οργάνων. 

12. Παραγραφή πειθαρχικών αδικημάτων 

12.1 Τα πειθαρχικά αδικήματα παραγράφονται μετά 
πάροδο δύο (2) ετών από την ημέρα που διαπράχτηκαν, 
ή πέντε (5) ετών εφόσον πρόκειται για αδικήματα της 
παρ. 3 του άρθρου 43. 

12.2. Πειθαρχικό αδίκημα που είναι και ποινικο δεν 
παραγράφεται πριν παραγραφεί το ποινικό αδίκημα. 

Για τα αδικήματα αυτά οι πράξεις της ποινικής δια¬ 
δικασίας διακόπτουν την παραγραφή του πειθαρχικού 
αδικήματος. 

12.3 Ασκηθείσης πειθαρχικής δίωξης τα πειθαρχικά 
αδικήματα παραγράφονται μετά πάροδο δύο (2) ετών. 
Ως χρόνος άσκησης της πειθαρχικής δίωξης θεωρείται 
ο χρόνος επίδοσης της κλήσης σε απολογία στο διω¬ 
κόμενο ή της κοινοποίησης της πειθαρχικής αγωγής 
ενώπιον του Συμβουλίου. 

12.4 Η παραγραφή πειθαρχικού αδικήματος διακόπτε¬ 
ται από την τέλεση νέου πειθαρχικού αδικήματος, το 
οποίο αποσκοπεί στην απόκρυψη ή την παρεμπόδιση 
της πειθαρχικής δίωξης του πρώτου. Στην περίπτωση 
αυτή το πρώτο αδίκημα δεν παραγράφεται πριν παρα¬ 
γράφει το δεύτερο. 

12.5 Πειθαρχικό αδίκημα που παραγράφηκε και το 
οποίο διαπιστώθηκε κατά την εκδίκαση άλλου, που δι- 
απράχτηκε πριν συμπληρωθεί ο χρόνος παραγραφής 
του πρώτου αδικήματος, μπορεί να ληφθεί υπόψη κατά 
την επιμέτρηση της ποινής του δεύτερου πειθαρχικού 
αδικήματος. 


13. Λήξη πειθαρχικής ευθύνης-Μη εκτέλεση πειθαρ¬ 
χικών αποφάσεων 

13.1 Όποιος αποχώρησε από το Κέντρο για οποιοδήπο- 
τε λόγο δεν διώκεται πειθαρχικά. Αν όμως είχε αρχίσει 
η διαδικασία της πειθαρχικής δίωξής του, τότε μπορεί 
αυτή να συνεχιστεί και μετά τη λήξη της εργασιακής 
του σχέσης. 

Πειθαρχική δίωξη που έχει αρχίσει, συνεχίζεται υπο¬ 
χρεωτικά μετά από αίτηση του αποχωρήσαντος. Η αί¬ 
τηση αυτή πρέπει να υποβληθεί μέσα σε ένα μήνα από 
την αποχώρησή του. 

13.2 Στην περίπτωση που, σύμφωνα με τα παραπά¬ 
νω, εκδοθεί καταδικαστική απόφαση, αυτή παραμένει 
ανεκτέλεστη. 

14. Ένδικα μέσα 

14.1 Οι πειθαρχικές αποφάσεις υπόκεινται σε έφεση 
ενώπιον του Πειθαρχικού ή του Διοικητικού Συμβουλίου 
κατά τις άνω διακρίσεις. 

14.2 Η αίτηση έφεσης υποβάλλεται από τον πειθαρ- 
χικώς τιμωρηθέντα εργαζόμενο ή από τον Γ ενικό Διευ¬ 
θυντή ή τον Πρόεδρο του Διοικητικού Συμβουλίου υπέρ 
του Κέντρου, εντός αποκλειστικής προθεσμίας είκοσι 
ημερών από την ανακοίνωση της απόφασης. 

14.3 Σε περίπτωση αίτησης από τον τιμωρηθέντα ερ¬ 
γαζόμενο το σε δεύτερο βαθμό επιλαμβανόμενο συμ¬ 
βούλιο δεν επιτρέπεται να επιβάλλει βαρύτερη ποινή. 

14.4 Η προθεσμία και η άσκηση της έφεσης αναστέλ¬ 
λουν την εκτέλεση της ποινής. 

14.5 Η απόφαση του Δευτεροβάθμιου Πειθαρχικού 
Συμβουλίου είναι τελεσίδικη και δεν υπόκειται σε έν¬ 
δικο μέσο. 

15. Εκτέλεση πειθαρχικών ποινών 

15.1 Οι πειθαρχικές ποινές επιβάλλονται εγγράφως 
και ανακοινώνονται με απόδειξη στον τιμωρούμενο ερ¬ 
γαζόμενο. 

Οι πειθαρχικές αποφάσεις φυλάσσονται στον φάκελο 
του εργαζόμενου. Την εκτέλεση των αποφάσεων επι¬ 
μελείται το Τμήμα Διαχείρισης Ανθρώπινου Δυναμικού. 

15.2 Το πρόστιμο υπολογίζεται στο σύνολο των τα¬ 
κτικών αποδοχών του τιμωρημένου κατά το χρόνο έκ¬ 
δοσης της απόφασης. Το πρόστιμο περιέρχεται στην 
Εργατική Εστία. 

15.3 Ο τιμωρηθείς με την ποινή της προσωρινής ή της 
οριστικής απόλυσης τίθεται εκτός υπηρεσίας, από την 
επομένη της κοινοποίησης σε αυτόν της τελεσίδικης 
πειθαρχικής απόφασης. 

16. Πειθαρχικό Μητρώο-Διαγραφή πειθαρχικών ποινών 

16.1 Η τελεσίδικη καταδικαστική πειθαρχική απόφαση 
καταχωρίζεται στον ατομικό φάκελο του εργαζόμενου. 

16.2 Οι πειθαρχικές αποφάσεις αποσύρονται από το 
φάκελο του υπαλλήλου και παράλληλα διαγράφονται 
αυτοδίκαια από το μητρώο του οι επιβληθείσες ποινές 
ως εξής: 

α. Εκείνες με τις οποίες επιβλήθηκε η πειθαρχική ποινή 
της επίπληξης, μετά παρέλευση ενός (1) έτους από την 
έκδοσή τους. 

β. Εκείνες με τις οποίες επιβλήθηκαν ποινές προστί¬ 
μου μετά παρέλευση τριών (3) ετών από την έκδοσή 
τους. 

γ. Εκείνες με τις οποίες επιβλήθηκαν ποινές προσω¬ 
ρινής απόλυσης μετά παρέλευση δέκα (10) ετών από 
την έκδοσή τους. 

17. Αυτοτελές δικαίωμα καταγγελίας 
Το δικαίωμα του ΩΚΚ να καταγγείλει τη σύμβαση 
εργασίας είναι αυτοτελές και δεν επηρεάζεται από την 
κίνηση ή περάτωση της πειθαρχικής διαδικασίας. 

Στο Άρθρο 46 «Συνεργασία με Ανώτατα Εκπαιδευτικά 
Ιδρύματα», προστίθεται παρ. 3 ως εξής: 

«3. Στο πλαίσιο επίσης της εκπλήρωσης των σκοπών 
του το Ω.Κ.Κ. ως σύγχρονου καρδιοχειρουργικού κέ¬ 
ντρου και της αξιοποίησης επιστημονικών πληροφοριών, 
δύναται, με απόφαση του Διοικητικού του Συμβουλίου, 
να ιδρύει Κέντρα Επαγγελματικής Κατάρτισης για την 
παροχή συνεχιζόμενης εκπαίδευσης και επαγγελματικής 
κατάρτισης ανθρώπινου δυναμικού και συναφών δρα¬ 
στηριοτήτων (έρευνες - μελέτες, ημερίδες, συνέδρια, 


εκπαιδευτικά βοηθήματα για τους καταρτιζόμενους, 
συμμετοχή σε ολοκληρωμένα προγράμματα, κοινοτικές 
πρωτοβουλίες, δράσεις προώθησης και υποστήριξης της 
απασχόλησης). Η στελέχωση του ΚΕΚ θα εγκρίνεται με 
απόφαση του Δ.Σ. και θα είναι σύμφωνη με την εκάστοτε 
ισχύουσα για τα ΚΕΚ νομοθεσία». 

Κατά τα λοιπά το Άρθρο και ο ισχύων Εσωτερικός 
Κανονισμός παραμένει ως έχει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Νοεμβρίου 2013 

Ο ΥΠΟΥΡΓΟΣ 

ΣΠΥΡΙΔΩΝ-ΑΔΩΝΙΣ ΓΕΩΡΓΙΑΔΗΣ 

